CELEX: C2005/182/49
Language: lv
Date: 2005-07-23 00:00:00
Title: Lieta C-199/05: Lūgums sniegt prejudiciālu nolēmumu — izteikts ar Cour d'appel de Bruxelles2005. gada 28. aprīļa spriedumu lietā Eiropas Kopiena pret Beļģiju

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/26
            
         Lūgums sniegt prejudiciālu nolēmumu — izteikts ar Cour d'appel de Bruxelles2005. gada 28. aprīļa spriedumu lietā Eiropas Kopiena pret Beļģiju
   (Lieta C-199/05)
   (2005/C 182/49)
   tiesvedības valoda — franču
   Eiropas Kopienu Tiesā izskatīšanai ir iesniegts Cour d'appel de Bruxelles (Briseles Apelācijas tiesa) lūgums sniegt prejudiciālu nolēmumu, kas izteikts ar 2005. gada 28. aprīļa spriedumu lietā Eiropas Kopiena pret Beļģiju un kas Tiesā reģistrēts 2005. gada 9. maijā.
   
      Cour d'appel de Bruxelles lūdz Tiesu lemt par šādiem jautājumiem:
   
               1.
            
            
               Vai Protokola par Eiropas Savienības privilēģijām un imunitāti 3. panta otrā daļa, kurā paredzēts, ka dalībvalstis veic attiecīgus pasākumus, lai piešķirtu atbrīvojumu no netiešajiem nodokļiem vai tirdzniecības nodokļiem, ir interpretējama tādējādi, ka tās piemērošanas jomā ietilpst tāds proporcionāls nodoklis, kas maksājams saistībā ar tiesu visu veidu jautājumos pieņemtajiem nolēmumiem attiecībā uz naudas summu vai vērtspapīru nomaksu?
            
         
               2.
            
            
               Vai Protokola par Eiropas Savienības privilēģijām un imunitāti 3. panta trešā daļa, kurā noteikts, ka nekādus izņēmumus neparedz attiecībā uz nodokļiem un nodevām, kas ir maksājami par sabiedriskiem pakalpojumiem, ir interpretējams tādējādi, ka tiesvedības beigās zaudējušajai pusei, kurai piespriests samaksāt noteiktu summu, uzliktais nodoklis ir tikai nodeva, kas maksājama par sabiedrisko pakalpojumu?